Stjórn Félags fósturforeldra boðar til aðalfundar þann 3. nóvember 2018 næstkomandi klukkan 12:00 . Fundurinn er venju samkvæmt haldinn samhliða árlegum fræðsludegi félagsins . Aðalfundurinn verður haldinn í húsnæði Barnaverndastofu , Borgartúni 21 . Húsið opnar klukkan 10:00 og dagskrá fræðsludags hefst klukkan 10:30 . Sjá nánar hér um fræðsludaginn . Dagskrá skv. lögum Skýrsla stjórnar Fjárhagsáætlun félagsins ásamt ákvörðun um árgjald Kosning stjórnar og endurskoðenda ( sjá 6. gr. félagslaga ) Önnur mál Í 6. gr. félagslaga segjir eftirfarandi um stjórnarkjör og kosningu endurskoðenda Aðalstjórn félagsins skipa fimm fulltrúar og þrír til vara . Aðalfundur kýs tvo menn í stjórn til tveggja ára og þrjá menn í stjórn til eins árs , tvo varamenn til tveggja ára og einn varamann til eins árs . Aðalfundur kýs einn endurskoðanda til tveggja ára . Stjórnin skiptir með sér verkum , formaður skal þó kosinn sérstaklega á aðalfundi til tveggja ára í senn . Varamenn hafa rétt til setu á stjórnarfundum . Stjórnarmenn geta gefið kost á sér til endurkjörs . Maka er heimilt í umboði maka síns að mæta á stjórnarfundi og fara með atkvæði hans . Við kosningu stjórnar og við aðrar atkvæðagreiðslur á aðal - og félagsfundum skal einfaldur meirihluti atkvæða ráða . Lögum félagsins verður þó ekki breytt nema á aðalfundi að meðmæltum 2/3 hluta fundarmanna .